# Draskovics Tibor

### A Wikipédiából, a szabad lexikonból.

Draskovics Tibor (Budapest, 1955. június 26.) jogász, politikus.

## [szerkesztés] Családja

Nős, harmadik házasságában él. Első házasságából egy lánya, második házasságából két fia van.

## [szerkesztés] Minisztériumi munkája

Az ELTE Jogi Karán szerzett diplomát 1979-ben. Ezután a Pénzügyminisztériumban különböző beosztásokban dolgozott. 1988-ban a jogi főosztály vezetőjévé nevezték ki. A rendszerváltás után helyettes államtitkár lett, valamint bekerült a privatizációs kormánybizottságba. 1991-ben megvált posztjától.

## [szerkesztés] Gazdasági tevékenysége

1991 és 1992 között adótanácsadói igazgató volt egy amerikai vállalatnál, majd egy brókercég ügyvezető igazgatója. 1993 és 1994 között rövid ideig ügyvéd. 1995 és 1998 között a Magyar Nemzeti Bank jegybanktanácsának tagja. 1996 és 1998 között a Kincstári Tanács tagja. 1997 és 1998 az Országos Betétbiztosítáási Alap igazgatótanácsi elnöke.

1994 óta a Magyar Olimpiai Bizottság tagja.

Egy évvel az Orbán-kormány hatalomra kerülése után előbb az ABN-AMRO Bank vezérigazgató-helyettese, 2001-ben vezérigazgatója. Ekkor fúzionált a pénzintézete a Kereskedelmi és Hitelbankkal. A fúzió után rövid ideig a Kereskedelmi és Hitelbank igazgatóságának tagja és vezérigazgató-helyettes.

## [szerkesztés] Politikai pályafutása

1994-ben Békesi László akkori pénzügyminiszter alá került mint közigazgatási államtitkár. Ezt a posztot Bokros Lajos és Medgyessy Péter alatt is megtartotta. Utóbbival jó kapcsolatot ápol. 1998-ban meg kellett válnia államtitkári pozíciójától.

2002-ben, Medgyessy Péter miniszterelnök kabinetfőnöke, címzetes államtitkári rangban. 2004-ben pénzügyminiszterré nevezték ki. Minisztersége alatt indultak be egyes pénzügyi reformok, melynek céljai az euró 2010-es bevezetése. 2005. április 18-án Gyurcsány Ferenc miniszterelnök felmentette.

Nem sokkal felmentése után kinevezték a Magyar Villamos Művek Rt. elnökévé.

A II. Gyurcsány-kormányban a kormányfőnek alárendelt Államreform Bizottság titkárságának vezetője. Feladata az ún. "országreform" koordinálása lesz. Bár a posztja mellérendelt viszonyban áll egy miniszterével, ő hivatalosan nem tagja a kormánynak.

A lap eredeti címe "http://hu.wikipedia.org../../../d/r/a/Draskovics_Tibor_9949.html"

Kategóriák: Magyar pénzügyminiszterek | Magyar jogászok

##### Views

- Szócikk
- Vitalap
- Aktuális változat

##### Keresés